Parsek
Parsek (tähis pc) on SI-süsteemi mittekuuluv pikkusühik: kaugus, kust vaadates 1 astronoomiline ühik katab 1 kaaresekundi, ehk niisuguse ringjoone raadius, millel üks astronoomiline ühik moodustab ühesekundise kaare. 1 pc = 3,08572 · 1016 m = 3,26168 valgusaastat = 2,062648 · 105 astronoomilist ühikut. Ühiku nimetus tuleb sõnadest parallaks ja kaaresekund. Parsek on peamiselt kasutusel Päikesesüsteemi-väliste kauguste mõõtmisel. Näiteks lähim täht on Päikesesüsteemist 1,31 pc kaugusel.